Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 559

6. Az Igazgatási Tanácsnak a következő feladatai vannak: 6.1. két kongresszus közötti időszakban felügyeli az Egyesület tevékenységét, ennek során gondoskodik a kongresszus határozatainak végrehajtásáról, tanulmányozza a postai témákkal kapcsolatos kormánypolitikai kérdéseket és figyelembe veszi a nemzetközi szabályozási politikát, amely a szolgálatok kereskedelmével és a versennyel függnek össze; 6.2. megvizsgál és illetékességének keretein belül jóváhagy minden szükségesnek ítélt intézkedést a nemzetközi postaszolgálat minőségének megőrzése, javítása és a szolgálat korszerűsítése érdekében; 6.3. a nemzetközi technikai segélynyújtás keretében előmozdítja, összehangolja és ellenőrzi a postai technikai segélynyújtás minden formáját; 6.4. megvizsgálja és jóváhagyja az Egyesület költségvetését és éves elszámolásait; 6.5. a 125. Cikk 3., 4. és 5. bekezdésének megfelelően, amennyiben a körülmények ezt megkövetelik, engedélyezi a költségek felső határának túllépését; 6.6. megállapítja az UPU Pénzügyi Szabályzatát; 6.7. megállapítja a Tartalékalap kezelésének szabályait; 6.8. megállapítja a Külön alap kezelésének szabályait; 6.9. megállapítja a különleges tevékenységek Alapjának kezelési szabályait; 6.10. megállapítja az Önkéntes Alap kezelésének szabályait; 6.11. ellátja a Nemzetközi Iroda tevékenységének ellenőrzését; 6.12. kérés alapján, a 127. Cikk 6. bekezdésének megfelelően engedélyezi egy alacsonyabb tagdíj-hozzájárulási osztály választását; 6.13. amennyiben valamely ország ezt kéri, engedélyezi a földrajzi régió módosítását, figyelembe véve az érintett földrajzi régióhoz tartozó tagországok véleményét; 6.14. megállapítja a Személyzeti Szabályzatot és a választott tisztségviselők szolgálati feltételeit; 6.15. létrehozza vagy megszünteti a Nemzetközi Iroda munkahelyeit, a meghatározott felső költséghatárokból adódó megszorítások figyelembevételével; 6.16. megállapítja a Szociális Alap Szabályzatát; 6.17. jóváhagyja az Egyesület tevékenységéről a Nemzetközi Iroda által készített éves jelentést és a pénzügyi működésről szóló jelentést, és adott esetben észrevételeket tesz azokra vonatkozóan; 6.18. dönt a feladatai ellátása érdekében a postaigazgatásokkal létesítendő kapcsolatokról; 6.19. a Postaforgalmi Tanáccsal történő egyeztetést követően dönt a megfigyelői joggal nem rendelkező szervezetekkel létesítendő kapcsolatokról; megvizsgálja és jóváhagyja a Nemzetközi Iroda beszámolóit az UPU-nak más nemzetközi szervezetekhez fűződő kapcsolatairól; meghozza a szükségesnek ítélt döntéseket e kapcsolatok irányításáról és azok folytatásáról; kellő időben kijelöli azokat a kormányközi és nem kormányközi nemzetközi szervezeteket, amelyeket fel kell kérni arra, hogy a kongresszuson képviseltessék magukat, és megbízza a Nemzetközi Iroda vezérigazgatóját, hogy küldje el a szükséges meghívásokat; 6.20. ha szükségesnek tartja, megállapítja azokat az elveket, amelyeket a Postaforgalmi Tanácsnak figyelembe kell vennie a jelentős pénzügyi kihatásokkal járó kérdések tanulmányozásánál (díjak, végdíjak, átszállítási díjak, a küldemények légi szállítási alapdíja és a levélpostai küldemények feladása külföldön), gondosan figyelemmel kíséri e kérdések tanulmányozását, és — annak biztosítása érdekében, hogy azok az említett elveknek megfeleljenek — megvizsgálja és jóváhagyja a Postaforgalmi Tanácsnak ugyanezen témákra vonatkozó javaslatait; 6.21. a Kongresszus, a Postaforgalmi Tanács vagy a postaigazgatások kérésére tanulmányozza az Egyesületet vagy a nemzetközi postaszolgálatot érintő igazgatási, törvénykezési és jogi kérdéseket. Az Igazgatási Tanácsra tartozik annak eldöntése, hogy a fent említett területeken a postaigazgatások által a kongresszusok közötti időszakban kért tanulmányok beindítása célszerű-e vagy sem; 6.22. javaslatokat fogalmaz meg, amelyeket vagy a kongresszus, vagy a postaigazgatások által történő jóváhagyásra terjeszt elő, a 122. Cikknek megfelelően; 6.23. illetékességi körének határain belül jóváhagyja a Postaforgalmi Tanács ajánlásait egy új szabályozás vagy egy új gyakorlat elfogadására, ha szükséges addig is, amíg a kongresszus dönt a kérdésben; 6.24. megvizsgálja a Postaforgalmi Tanács által készített éves jelentést, és adott esetben az általa előterjesztett javaslatokat; 2001/78. szám 6.25. a Postaforgalmi Tanácsra bízza egyes kérdések tanulmányozását, a 104. Cikk 9.16. bekezdésének megfelelően; 6.26. a 101. Cikk 4. bekezdése szerinti esetben kijelöli a következő kongresszus helyszínéül szolgáló országot; 6.27. megfelelő időben és a Postaforgalmi Tanáccsal történő konzultáció után meghatározza a kongresszusi munka megfelelő viteléhez szükséges bizottságok számát és azok feladatait; 6.28. a Postaforgalmi Tanáccsal történő konzultáció után és a kongresszus jóváhagyásának fenntartásával kijelöli azokat a tagországokat, amelyek alkalmasak: — a kongresszusi alelnöki, valamint a bizottsági elnöki és alelnöki tisztségek betöltésére, a lehetőségekhez mérten figyelembe véve a tagországok méltányos földrajzi megoszlását, — a szűkebb körű kongresszusi bizottságokban való részvételre; 6.29. megvizsgálja és jóváhagyja a kongresszus elé terjesztendő, a Postaforgalmi Tanács által a Nemzetközi Iroda segítségével kidolgozott stratégiai terv tervezetét; megvizsgálja és jóváhagyja a Postaforgalmi Tanács ajánlásai alapján a kongresszus által véglegesített terv éves felülvizsgálatait, és a Postaforgalmi Tanáccsal összehangolva dolgozik a terv kidolgozásán és éves aktualizálásán.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes